Die beste geskenk van jou pa aan jou as dogter. - BibleForums Christian Message Board
Ai, hier krap jy nou 'n kokkerotnes vir my oop, maar ek sou sê dat die lekkerste geskenk wat ek by my (meestal afwesige) pa gekry het, niks tasbaars was nie, maar die tye wat hy wel tyd net vir my gemaak het en saam met my spandeer het. Ek dink met baie emosie terug aan take wat hy saam met my gemaak het wat hy meer geniet het as ek. Ook die verskriklike lekker gesinsvakansies waarmee hy ons bederf het.
Ons het ook Vrydag aande by die skool gefliek.... en sommer huis toe geloop, ons het net 'n blok van die skool af gebly,,, en wanneer ons by die hek uitgekom het, kon ons al my Pa sien staan voor die huis om vir ons te wag.
My Pa het my aangespoor om Engels te praat, elke Woesdag was Engelse -dag in ons huis, hy het Woesdae halfdag gewerk..... so dit was maar 'n stil dag in ons huis,,, maar hy het altyd kom geselskap soek en toe trou ek met 'n engels-man
My Pa se liefde en omgee was sy grootste geskenk aan my
(Ek was sy witbroodjie) oorlat ek die mirrel-kind was het hy meer aandag aan my spandeer.......
Prys die Here vir goeie pappas!
Ek was mal oor my Pa